சிறுபட்ஜெட் படங்கள் சில நல்ல மாற்றத்திற்கான நம்பிக்கையை விதைப்பது மறுக்கமுடியாதது. 'நடுவுல கொஞ்சம் பக்கத்த காணோம்' நகைச்சுவையையும் சுவாரஸ்யத்தையும் கொடுத்தது, வெற்றி பெற்றது. 'பீட்சா' பயத்தையும், சுவாரஸ்யத்தையும் கொடுத்து வெற்றி பெற்றது. வசூல் ரீதியான வெற்றியைப் பெறவில்லை என்றாலும், 'உறியடி' பேசிய அரசியலும், அந்தப் படம் கொடுத்த நல்ல சினிமாவிற்கான அனுபவமும் இன்றும் பசுமையாகப் படர்ந்து தொடர்கிறது. இந்தவாரம் வெளியான 'ஒரு கிடாயின் கருணை மனு' திரைப்படம்கூட அத்தனை பெரிய நம்பிக்கையை விதைக்கிறது.